CELEX: 62007CN0465
Language: sl
Date: 2007-10-17 00:00:00
Title: Zadeva C-465/07: Predlog za sprejetje predhodne odločbe, ki ga je vložilo Nederlandse Raad van State 17. oktobra 2007 – M. in N. Elgafaji proti Staatssecretaris van Justitie

12.1.2008   
            
            
               SL
            
            
               Uradni list Evropske unije
            
            
               C 8/5
            
         Predlog za sprejetje predhodne odločbe, ki ga je vložilo Nederlandse Raad van State 17. oktobra 2007 – M. in N. Elgafaji proti Staatssecretaris van Justitie
   (Zadeva C-465/07)
   (2008/C 8/08)
   Jezik postopka: nizozemščina
   Predložitveno sodišče
   Nederlandse Raad van State
   Stranke v postopku v glavni stvari
   
      Tožeči stranki: M. in N. Elgafaji
   
      Tožena stranka: Staatssecretaris van Justitie
   Vprašanji za predhodno odločanje
   
               1)
            
            
               Ali je treba člen 15, začetek in točka c), Direktive Sveta 2004/83/ES (1) z dne 29. aprila 2004 o minimalnih standardih glede pogojev, ki jih morajo izpolnjevati državljani tretjih držav ali osebe brez državljanstva, da se jim prizna status begunca ali osebe, ki iz drugih razlogov potrebuje mednarodno zaščito, in o vsebini te zaščite razlagati tako, da omogoča zaščito samo v primeru, ki izhaja iz člena 3 Evropske konvencije o varstvu človekovih pravic in temeljnih svoboščin, kot jo razlaga sodna praksa Evropskega sodišča za človekove pravice, ali tako, da omogoča dodatno ali drugo zaščito glede na člen 3 Konvencije?
            
         
               2)
            
            
               Če člen 15, začetek in točka c), Direktive omogoča dodatno ali drugo zaščito glede na člen 3 Konvencije, katera merila je treba v takem primeru uporabiti pri presoji, ali osebi, ki zatrjuje, da je upravičena do statusa subsidiarne zaščite, dejansko preti resna in individualna grožnja zaradi samovoljnega nasilja, kot je navedena v členu 15, začetek in točka c), v povezavi s členom 2, začetek in točka e), Direktive?
            
         
      (1)  UL L 304, str. 12.